Hvis man ikke har fået sikret trampolinen, havemøblerne eller andre løse genstande, så er det med at få det gjort nu. Et lavtryk fra Nordatlanten har nemlig sat kursen mod Skandinavien, hvilket torsdag eftermiddag og aften forventes at give særdeles blæsende vejr. Faktisk så blæsende, at det kan blive det kraftigste blæsevejr i lang tid. Derfor har TV 2 VEJRET varslet for vindstød , der kan nå op mellem storm og stærk storm. Varslet er gældende for storm fra klokken 14 i Vestjylland og for stærk storm fra klokken 15. I Østdanmark gælder det fra klokken 17 og for Bornholm først i aften. Varslet kan ses i kortet herunder. TV 2 VEJRET holder øje med blæsevejret hele dagen, da der er risiko for, at det udvikler sig yderligere, end det prognoserne viser lige nu. Enkelte prognoser har for eksempel vindstød op til orkanstyrke. Kraftigt blæst er noget af det mest ødelæggende vejr, vi har herhjemme, og kan give restriktioner på blandt andet broer og færger. Sådan udvikler blæsevejret sig Lige nu befinder lavtrykket sig vest for Norge, men det bevæger sig altså på tværs af Skandinavien i løbet af torsdagen. Allerede i formiddagstimerne begynder det at blæse op til stormende kuling i vindstødene, men det er først efter middag, at det for alvor går løs. De første stormstød ventes omkring klokken 14 i Nordvestjylland. Klokken 14 Frem til midt på eftermiddagen tiltager vinden og store dele af vestkysten er indhyllet i kraftige stormstød. Også Kattegatøerne begynder at få de kraftige stormstød. Klokken 15 Sidst på eftermiddagen dukker de første vindstød af stærk storm op i Nordvestjylland, og de næste par timer kulminerer blæsten i Nordvestjylland. Klokken 16 Det bliver en kulmination af vindstød i stærk storm-kategorien, middelvind af stormende kuling, og det kan ikke udelukkes, at vindstødene kan nærme sig orkanstyrke. Klokken 17-18 Mellem klokken 17 og 18 ventes de første stormstød at ramme Nordsjælland og Nordvestsjælland. Her tiltager vinden frem til klokken 19. Klokken 19 Omkring klokken 19 kulminerer vinden langs Nordsjælland og Nordvestsjælland med vindstød op til stærk storm. Samtidig dukker de første stormstød op ved Bornholm. Klokken 20 Fra klokken 20 aftager vinden gradvist, og efter klokken 22 ventes de sidste stormstød at ophøre. Det vil fortsat være blæsende i løbet af natten. Klokken 20-22
Et kraftigt blæsevejr rammer Danmark. Se udviklingen i vejrkortene herunder.